Metionino

La aminoacido metionino (simbolo Met aŭ M) aperas en du spegulizomera (ĥiraleco) formo. La L-metionino estas esenca por la homo, proteinogena aminoacido, kiu nomiĝas ankaŭ post IUPAC kiel Alfa-Amino-Gama-metiltiobuteracido. Entute ekzistas nur du aminoacidoj (ambaŭ hidrofoboj), kiuj ligas sulfuron (metionino kaj cisteino). Ĉe metionino, la sulfuro estas ligita tra Tioetera ligo kaj pro tio ĝi estas malpli reakciema.

La kemia formulo estas C5H11NO2S.
CH3-S-CH2-CH2-CH-NH2-COOH

La homa taga bezono estas ĉ. 1-2 gramoj.

Metionino estas grava kiel metilgrupo-donanto ( CH3) por la biosintezo de ĥolino, kreatino, adrenalino, karnitino, nukleaj acidoj kaj histidino, taŭrino.

La materialŝanĝe aktiva formo de metionino estas S-adenozila metionino (SAM), kiu troveblas fakte en ĉiu korpa histo kaj likvaĵoj.

Metionino estas sulfurentena.

 Troviĝejoj 
Metionino troviĝas n multaj manĝaĵoj. Oni trovas tion antaŭ ĉio en fiŝoj (salmo,garnelo), karno kaj legomo (brokolo, verda pizo, brusela brasiko, spinaco), ovo, plengrajna pano kaj rizo.

 Sintezo 
Metionino estas sintezita el cisteino kaj homoserino. La industria sintezo okazas el petrokemiaj materialoj kiel propeno, sulfuro, metano kaj amoniako. Laŭ la kutima procedo, oni produktas la interproduktojn HCN (blua acido), akroleino kaj metilmerkaptano, kies iompostioma kunligo donas aminoacidon.

 Malkonstruo 
La - por proteina sintezo – ne necesa metionino estas malkombinita per cistationin-sintetazo al cisteino. La malaktiveco de tiu enzimo kaŭzas homocistinemion, urinadon de homocistino kaj same remetiligon de homocisteino al metionino.

 Medicina apliko 
Oni uzas metioninon ĉe infekto de la urinaj vojoj por eviti denovan infektadon. La akcepto de metionino igas la pH-valoron de urino acida, kio malebligas la setliĝon de la bakterioj kaj same la estiĝon de la fosfataj ŝtonoj en la renoj.

 Referencoj 

 Eksteraj ligiloj 
 http://www.hcusupport.com/diet.htm  
 http://www.compchemwiki.org/index.php?title=Methionine  
 http://www.chemie.fu-berlin.de/chemistry/bio/aminoacid/met_en.html 
 http://www.chemie.fu-berlin.de/chemistry/bio/aminoacid/met.html 

Kategorio:Aminoacidoj